Taarak Mehta Ka Ooltah Chashmah: दयाबेन को लौटना ही होगा, प्रोड्यूसर बोले- यह फैसले का समय है...  
दयाबेन को लेकर आई ये बड़ी खबर
शो के प्रोड्यूसर ने कहा, यह फैसले का समय है
सुपरहिट कॉमेडी शो है 'तारक मेहता...'
'तारक मेहता का उल्टा चश्मा (Taarak Mehta Ka Ooltah Chashmah)' की फेमस कैरेक्टर दयाबेन को लेकर खबरें आ रही थीं कि शो के निर्माताओं ने उन्हें अल्टीमेटम दिया था कि उन्हें में शो जल्द से जल्द आ जाना चाहिए, नहीं तो उन्हें रिप्लेस किया जा सकता है.  'तारक मेहता का उल्टा चश्मा (Taarak Mehta Ka Ooltah Chashmah)' की फेमस कैरेक्टर दयाबेन को लेकर शो के निर्माता असित कुमार मोदी ने पूरी स्थिति साफ कर दी है. 'तारक मेहता का उल्टा चश्मा' में दयाबेन का कैरेक्टर दिशा वकानी (Disha Vakani) निभाती हैं और उनका अंदाज हर किसी को बहुत पसंद आता है. लेकिन बेटी को जन्म देने के बाद से दिशा शो में नहीं लौट पाई हैं. 

'तारक मेहता का उल्टा चश्मा (Taarak Mehta Ka Ooltah Chashmah)' के प्रोड्यूसर असित कुमार मोदी (Asit Kumarr Modi) ने दिशा वकानी (Disha Vakani) को 30 दिन का नोटिस दिए जाने की खबरों को लेकर कहा, 'हम लोग शुरुआत से ही बहुत कोऑपरेटिव रहे हैं. उनकी बेटी के जन्म के बाद से ही हम बहुत ही धैर्य के साथ इंतजार कर रहे हैं, उन्हें मां के तौर पर पूरा स्पेस दे रहे हैं. लेकिन शो को भी जारी रखना है. किसी का भी अनिश्चितकाल के लिए इंतजार नहीं किया जा सकता. दया के कैरेक्टर को गोकुलधाम सोसाइटी में लौटना होगा. अगर दिशा अपने निजी कारणों से शो में लौट नहीं पाती हैं तो हमारे पास उन्हें रिप्लेस करने के अलावा कोई विकल्प नहीं रह जाता. इस नोटिस के संदर्भ में बात करें तो इस तरह का कोई अल्टीमेटम नहीं दिया गया है. हालांकि, शो अपने सभी मुख्य पात्रों के साथ जारी रहेगा. यह समय है कि वे कोई फैसला लें और हमें सूचित करें.' जहां तक दिशा वकानी के भाई मयूर वकानी की बात है तो वे शो में बने रहेंगे. 
'तारक मेहता का उल्टा चश्मा (Taarak Mehta Ka Ooltah Chashmah)' की गोकुलधाम सोसाइटी में अब जल्द ही दया बेन नजर आ सकती हैं. फिर चाहे वह दिशा वकानी हों या फिर कोई और. शो में दयाबेन जेठालाल की पत्नी हैं, और उनकी हंसी सबको बहुत प्रिय है.